ΗΧΟΣ FM 94.2 Μουσικό Ραδιόφωνο

Manos Tripias & Selana Smith live
2019-10-02 21:30 - 23:30 UTC | Upano, Μάχης Κρήτης 149, Ρέθυμνο, Πλατανιάς
Upano Restaurant invites you to our special event that live-ns up your evening with a stimulation of your senses.
A combination of great service, good food and wonderful drinks.
Topped up with a musical event that helps you feel on top of the world.
Share with good company and friends that you love. Upgraded pleasures for you.

"Τα κουτσαβάκια" live
2019-10-02 21:00 - 23:30 | Συμπληγάδες, Βερνάδου 25, Ρέθυμνο
Τα κουτσαβάκια κάνουν στέκι τις Συμπληγάδες και μας διασκεδάζουν με καλή Ρεμπέτικη και Έντεχνη μουσική!
Κρατήσεις: 694 206 1663

«Δέκα με τόνο» live
2019-10-02 21:00 - 23:30
Ζωντανή μουσική κάθε Τετάρτη στο Αλλού γι’ Αλλού (Πλαστήρα 2, Παλιά πόλη), με άφθονο φαγητό και ποτό.
10€ το άτομο.

Εθελοντική Αιμοδοσία στο Γεράνι
2019-10-02 19:30 - 21:00
Με πρωτοβουλία του Πολιτιστικού Συλλόγου Γερανίου και σε συνεργασία με το Σύλλογο Εθελοντών Αιμοδοτών Ρεθύμνου (Σ.Ε.Α.Ρ.) «Δότες Ζωής» θα πραγματοποιηθεί εκδήλωση ενημέρωσης για την εθελοντική αιμοδοσία την Τετάρτη 2 Οκτωβρίου στις 19:30 στην αίθουσα του Πολιτιστικού Συλλόγου (παλιό Νηπιαγωγείο) στο Γεράνι.
Η εκδήλωση αυτή διοργανώνεται από όλους τους φορείς του χωριού (Κοινότητα, Ενορία, Α.Ο. Ποσειδών, Α.Ο. Γεράκια, Πολιτιστικός Σύλλογος, Σύλλογοι Γονέων) προκειμένου να ενημερωθούν οι κάτοικοι της περιοχής για το θεσμό της εθελοντικής δωρεάς αίματος και μυελού των οστών/αιμοποιητικών κυττάρων.
Στην εκδήλωση θα γίνει παρουσίαση των διαδικασιών που προβλέπονται για την εγγραφή υποψηφίων εθελοντών και τη δωρεά μυελού των οστών/αιμοποιητικών κυττάρων από το Γιατρό του Σ.Ε.Α.Ρ. και τον Πρόεδρό του κ. Νίκο Κουλεντάκη, και θα πραγματοποιηθεί λήψη δείγματος στοματικού επιχρίσματος για τον έλεγχο ιστοσυμβατότητας.

Διεθνές συνέδριο στα Ανώγεια για τις εμβληματικές οικο-διαδρομές
2019-10-01 10:00 - 2019-10-02 22:00
Στις 1 και 2 Οκτωβρίου 2019 θα πραγματοποιηθεί στα Ανώγεια (στον κεντρικό χώρο εκδηλώσεων του ξενοδοχείου Delina Mountain Resort) διεθνές συνέδριο με θέμα: «Εμβληματικές οικο-διαδρομές : Η ανάπτυξη ενός εναλλακτικού βιώσιμου τουρισμού στις περιοχές Μεσογειακής ενδοχώρας»
Το συνέδριο πραγματοποιείται στο πλαίσιο του έργου EMbleMatiC που υλοποιείται μέσω του προγράμματος INTERREG-MED 2014-2020.
Βασικοί συμμετέχοντες είναι οι εταίροι του Δικτύου Εμβληματικών Βουνών της Μεσογείου (EmblematicNetwork) το οποίο ιδρύθηκε μέσα από μια διακρατική συνεργασία στο πλαίσιο του προγράμματος LEADER 2007-2013.Στο δίκτυο αυτή τη στιγμή συμμετέχουν 9 Εμβληματικά Βουνά της Μεσογείου και 1 Πανεπιστήμιο εκπροσωπώντας 5 ευρωπαϊκές χώρες.
Τα εμβληματικά βουνά είναι τα εξής :
Όρος Cika, Αλβανία,
Όρος Canigo, Γαλλία,
Όρος Ste Victoire, Γαλλία
Όρος Όλυμπος,Ελλάδα
Όρος Ίδη (Ψηλορείτης), Ελλάδα / Κρήτη
Όρος Pedraforca,Ισπανία
Όρος Serra de Tramuntana, Ισπανία / Μαγιόρκα
Όρος Gran Sasso, Ιταλία
Όρος Etna, Ιταλία / Σικελία
Το δίκτυο EMbleMatiC αποτελεί ουσιαστικά ένα ΕΡΓΑΣΤΗΡΙΟ για τη δημιουργία και τη δοκιμή ενός νέου, ποιοτικά αναβαθμισμένου τουριστικού προϊόντος βασισμένου στις ιδιαιτερότητες που εδράζονται στην ενδοχώρα των παράκτιων περιοχών και έχει ως κεντρικό στρατηγικό στόχο το χαρακτηρισμό των εμβληματικών βουνών της Μεσογείου ως προορισμούς αριστείας.
Ο παραπάνω στόχος επιτυγχάνεται με μια εναλλακτική τουριστική προσφορά μέσα από τη δημιουργία 9 οικολογικών μονοπατιών, με βάση την εμπειρία, τις κοινές αξίες, τα στοιχεία αυθεντικότητας και τα βιώσιμα χαρακτηριστικά των εμβληματικών βουνών.
Τη φιλοξενία και την οργάνωση του συνεδρίου έχει αναλάβει το ΑΚΟΜΜ-ΨΗΛΟΡΕΙΤΗΣ ΑΝΑΠΤΥΞΙΑΚΗ ΑΕ ΟΤΑ ως ένας από τους εταίρους του έργου.
Η επίσημη γλώσσα του έργου είναι η αγγλική, με ταυτόχρονη διερμηνεία στα ελληνικά, στο μεγαλύτερο τμήμα των εργασιών του.
Όποιος ενδιαφέρεται να εγγραφεί στο συνέδριο πρέπει να συμπληρώσει την φόρμα που βρίσκεται στο σύνδεσμο: https://emblematic.interreg-med.eu/news-events/emblematic-international-conference/

Alexandra Icons Icon Workshop
2019-09-30 10:00 - 2019-10-05 15:00
Learn from the Iconographer Alexandra Kaouki, who has more than 25 years experience in writing (painting) holy Icons, and decoration of Churches/She has written, and sold, more than 800 Icons during the years،On the Workshop, you will personally write your-own Icon, with intensive instruction, help, teaching and supervision from Alexandra، The Workshop.is complete with all materials, coffee, tea, fruit and some sweets during the day.
The Icon workshop is held in Rethymno at Crete, from Monday 30th Sep to Saturday 05th Oct 2019.
Monday to Saturday from 10.00 – 18.00 hours, with one and half hour lunch from 13.30-15.00. Totally it will be 40 hours effective workshop.
To make sure there is enough time for each student and to get through the entire process, there is only space for 8 students on the workshop.

Available Languages through our workshop:

English
French
Greek

Έκθεση "Creative Varieties"
2019-09-30 08:00 - 2019-10-31 19:00
Eric Giovon: Creative Varieties
Επιμέλεια: Ελευθέριος Οικονόμου
Τζαμί Ιμπραήμ Χαν, Φορτέτσα, Ρέθυμνο
Το Μουσείο Σύγχρονης Τέχνης Κρήτης παρουσιάζει στο Τζαμί Ιμπραήμ Χαν στη Φορτέτσα, την έκθεση με τίτλο Creative Varieties. Πρόκειται για μία έκθεση φωτογραφίας του καλλιτέχνη Eric Giovon με επιμέλεια του Ελευθέριου Οικονόμου.
Ο Eric Giovon είναι διευθυντής φωτογραφίας. Γεννήθηκε και σπούδασε στη Νέα Υόρκη.
Άρχισε την καριέρα του ως φωτογράφος στο φωτογραφείο του πατέρα του στο Μπρούκλιν. Οι πρώτες φωτογραφίες που τράβηξε ως έφηβος ήταν αστικά τοπία. Προτιμούσε κενές όψεις της πόλης χωρίς ανθρώπους. Περπατούσε λοιπόν σε άδειους δρόμους το βράδυ, φωτογραφίζοντας σκιές, αντανακλάσεις με αντιθέσεις που τον γοήτευαν.
Για την έκθεση ο Ελευθέριος Οικονόμου γράφει:
….Η έκθεση “Creative Varieties” αποτελεί μια αφήγηση εικόνων που υπήρχαν στο μυαλό του. Μια γιορτή της φωτογραφίας με όλο της τον πλούτο. Οι διαφορετικές θεματικές που επιλέγει να συνδυάζει υποδηλώνουν τα πολλαπλά του ενδιαφέροντα. Αρχιτεκτονικά αστικά τοπία, δάση, αντανακλάσεις σε υδάτινους όγκους, πραγματικά και στημένα τοπία, εσωτερικοί χώροι γεμάτοι με ανθρώπινες σκιές.
Ο χώρος και ο χρόνος είναι τα δυο στοιχεία που απαρτίζουν την τέχνη του.
Ακολουθώντας τις καινοτομίες στο φως που έφεραν οι αγαπημένοι του ζωγράφοι, ο Καραβάτζιο και ο Γκόγια, εισάγει την τεχνική του κιαροσκούρο, που αντανακλά το φως της ημέρας. Το φως που συνήθως έρχεται από μια πηγή, από μια κατεύθυνση, δημιουργεί μια αμφισημία και διαμορφώνει μια αντίληψη που επικεντρώνεται σε αυτό που κρύβεται κάτω από την επιφάνεια των μεγάλων φωτογραφιών. Οι λεπτομέρειες είναι ασήμαντες. η ουσία είναι να επικεντρωθεί στο βασικό αντικείμενο που τον ενδιαφέρει και να δημιουργήσει μια αίσθηση ταυτόχρονου. Ο χρόνος συνθλίβεται. Ο θεατής δεν μπορεί να εντοπίσει τον πραγματικό χρόνο των φωτογραφιών. Η λήψη μπορεί να έγινε ημέρα ή νύχτα, ίσως στην ανατολή ή στη δύση.
Η χρήση του χρώματος θα μπορούσε να δώσει μερικές σωστές απαντήσεις. Είναι ένας γρίφος που μας καλεί να εντοπίσουμε τον χρόνο και τον τόπο. Τα πάντα κρύβονται πίσω από ένα καλά προγραμματισμένο σχέδιο. Είτε πρόκειται για έναν κλειστό χώρο, για ένα αστικό τοπίο και/ή για κάποιο ανοιχτό χώρο, η γωνία της κάμερας του πρώτα καθορίζει το βασικό του θέμα. Όλα τα άλλα είναι αμφιλεγόμενα, ονειρικά. Μέσα από την τεχνική της σταδιακής σκίασης που χρησιμοποιεί, μετακινείται από τα συνειδητώς φανερά αντικείμενα, που μερικές φορές είναι έγχρωμα, σε μια γκρίζα ζώνη αινιγματικών, ονειρικών στοιχείων. Πρόκειται για τον συμβολικό χώρο που εναπόκειται στην ελεύθερη ερμηνεία του θεατή. Ο μικρόκοσμος του καλλιτέχνη που γεμίζει από τον φανταστικό του κόσμο και που συλλέγει τις αναμνήσεις του δεν έχει όρια. Είναι ένα θεατρικό σκηνικό που περιμένει τις εξαιρετικές στιγμές δράσης. Ένα αυθεντικό genius loci αναμνήσεων που δημιουργούνται μέσα από τις σκιές και τις γκρίζες ζώνες.
Το παλιό τζαμί είναι το κατάλληλο σκηνικό για αυτή την παρουσίαση. Το ψηλότερο σημείο της πόλης, άρχισε να λειτουργεί μετά από την Ενετική κατοχή ως καθολικός καθεδρικός (1580) και μετατράπηκε σε τζαμί με την Οθωμανική κατοχή (1646). Σήμερα απολαμβάνουμε τη γεωμετρία μιας τετράγωνης βάσης και του τρούλου που την επιστέφει. Οι μεγεθυμένες εικόνες κρέμονται από τριγωνικές κατασκευές.
Περισσότερες πληροφορίες σχετικά με τα έργα του Eric Giovon υπάρχουν στην ιστοσελίδα του www.ericgiovon.com, Instagram.com/lumino.
Η έκθεση θα είναι επισκέψιμη μέχρι το τέλος Οκτωβρίου 2019 κατά τις ημέρες και ώρες λειτουργίας του κάστρου.
